РП81), не могат да се определят по тяхната справедлива стойност с изменение в печалбата или загубата.
 Следва да се отбележи, че параграфи 48, 48А, 49 и допълнение А, параграфи РП69-РП82, които посочват изискванията за определянето на надеждна оценка на справедливата стойност на финансов актив или финансов пасив, се прилагат по един и същи начин за всички активи и пасиви, които се оценяват по тяхната справедлива стойност, било чрез определяне или по друг начин, или чиято справедлива стойност е оповестена.
 Добавя се следният параграф 11А:
 ВНЕДРЕНИ ДЕРИВАТИВИ
 11A.
 Независимо от разпоредбите на параграф 11, ако даден договор съдържа един или повече внедрени деривативи, образуванието може да определи целия хибриден (комбиниран) договор като финансов актив или финансов пасив по неговата справедлива стойност с изменение в печалбата или загубата, освен ако:
 а)
 внедреният/те дериватив/и не изменя/т в голяма степен паричните потоци, които в противен случай биха се изисквали от договора; или
 б)
 става ясно и без да има основен анализ, когато подобен хибриден (комбиниран) инструмент се разглежда за първи път, че отделянето на внедрения/те дериватив/и е забранено, като например опцията за предплащане, внедрена в заемно споразумение, която позволява на заемополучателя да изплати предсрочно заема приблизително по неговата амортизирана стойност.
 Параграфи 12 и 13 се изменят, както следва.
 12.
 В случай че настоящият стандарт изисква от предприятието да отдели внедрените деривативи от своя основен договор, но няма възможност да оцени поотделно внедрените деривативи при тяхното придобиване или впоследствие към датата на финансовия отчет, то определя целия хибриден (комбиниран) договор като финансов актив или финансов пасив по неговата справедлива стойност с изменение в печалбата или загубата.
 13. В случай че образуванието няма възможност да определи по надежден начин справедливата стойност на внедрен дериватив, въз основа на неговите срокове и условия (например, тъй като внедреният дериватив се основава на инструмент на собствения капитал без котировка), справедливата стойност на внедрения дериватив представлява разликата между справедливата стойност на хибридния (комбинирания) инструмент и справедливата стойност на основния договор, ако те могат да бъдат определени съгласно настоящия стандарт. В случай че предприятието не може да определи справедливата стойност на внедрените деривативи, използвайки този метод, се прилага параграф 12, а хибридният (комбинираният) инструмент се определя по неговата справедлива стойност с изменение в печалбата или загубата.
 Добавя се следният параграф 48А.
 СЪОБРАЖЕНИЯ ПРИ ОЦЕНЯВАНЕТО НА СПРАВЕДЛИВАТА СТОЙНОСТ
 48А. Най-доброто свидетелство за справедливата стойност е котировката на активен пазар. Ако пазарът на даден финансов инструмент не е активен, образуванието установява справедливата стойност като използва техника на оценяване. Целта на използването на техника на оценяване е да се установи каква би била пазарната цена на инструмента на датата на оценяването в условията на пълна конкуренция, обоснована от нормални бизнес съображения. Техниките на оценяване включват използването на последните операции на пазара в условията на пълна конкуренция между осведомени и изразили съгласие страни, ако има информация за тях, позоваване на сегашната справедлива стойност на друг инструмент, който по същество е същият, анализ на дисконтиран паричен поток и опционни ценови модели. В случай че съществува техника на оценяване, която обикновено се използва от участниците на пазара за